Նախագահ Սարգսեան հանդիպում ունեցաւ Համաշխարհային դրամատան եւ Միջազգային դրամական ֆոնտի հայ աշխատակիցներու ակումբի անդամներէն խումբի մը հետ: Ան նաեւ այցելեց Միացեալ Նահանգներու 26-րդ նախագահ Թէոտոր Ռուզվելթի կղզիի յուշահամալիր եւ ծաղկեպսակ զետեղեց յայտնի պետական գործիչին յիշատակին, որ իր պաշտօնավարման տարիներուն հանդէս եկած էր Օսմանեան կայսրութեան մէջ հայերու ու քրիստոնեայ փոքրամասնութիւններու իրաւունքներու պաշտպանութեամբ: Թէոտոր Ռուզվելթ նաեւ յայտնի էր Ցեղասպանութենէն տուժածներու իրաւունքներու պաշտպանութեան հարցին մէջ իր համարձակ դիրքորոշումով: